CELEX: 31988D0621
Language: el
Date: 1988-12-02 00:00:00
Title: Απόφαση της Επιτροπής της 2ας Δεκεμβρίου 1988 για τη χορήγηση στην Ιταλία μιας πρώτης μερίδας πόρων που καταλογίζονται στο οικονομικό έτος 1989 για την προμήθεια τροφίμων που προέρχονται από τα αποθέματα της παρεμβάσεως στους οργανισμούς που έχουν ορισθεί για να τα διανείμουν στους απόρους της Κοινότητας ( 88/621/ΕΟΚ )

Avis juridique important

|

31988D0621

Απόφαση της Επιτροπής της 2ας Δεκεμβρίου 1988 για τη χορήγηση στην Ιταλία μιας πρώτης μερίδας πόρων που καταλογίζονται στο οικονομικό έτος 1989 για την προμήθεια τροφίμων που προέρχονται από τα αποθέματα της παρεμβάσεως στους οργανισμούς που έχουν ορισθεί για να τα διανείμουν στους απόρους της Κοινότητας ( 88/621/ΕΟΚ )  

Επίσημη Εφημερίδα αριθ. L 343 της 13/12/1988 σ. 0032 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Δεκεμβρίου 1988  για τη χορήγηση στην Ιταλία μιας πρώτης μερίδας πόρων που καταλογίζονται στο οικονομικό έτος 1989 για την προμήθεια τροφίμων που προέρχονται από τα αποθέματα της παρεμβάσεως στους οργανισμούς που έχουν ορισθεί για να τα διανείμουν στους απόρους της Κοινότητας  (88/621/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 για τον καθορισμό των γενικών κανόνων που εφαρμόζονται στη χορήγηση τροφίμων που προέρχονται από τα αποθέματα παρεμβάσεως στους απόρους της Κοινότητας (1),  τον κανονισμό (ΕΟΚ) αριθ. 3744/87 της Επιτροπής της 14ης Δεκεμβρίου 1987 περί λεπτομερειών εφαρμογής της χορήγησης τροφίμων που προέρχονται από τα αποθέματα παρεμβάσεως στους απόρους της Κοινότητας (2), όπως τροποποιήθηκε τελευταία από τον κανονισμό (ΕΟΚ) αριθ. 3315/88 (3), και ιδίως το άρθρο 2 παράγραφος 3,  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 για την αξία της λογιστικής μονάδας και την ισοτιμία που θα εφαρμοσθεί στα πλαίσια της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (5), και ιδίως το άρθρο 2 παράγραφος 4,  Εκτιμώντας:  ότι η Ιταλία ζήτησε στις 25 Νοεμβρίου 1988 από την Επιτροπή να της επιτραπεί να αναλάβει από το 1988 στην επικράτειά της τη δράση χρηματοδοτήσεως από τους πόρους που καταλογίζονται στο οικονομικό έτος 1989 και ότι η Ιταλία ανέφερε τις ποσότητες των προϊόντων που επιθυμεί να διανείμει· ότι είναι επιθυμητό να αρχίσει από τώρα το σχέδιο στην Ιταλία χορηγώντας στη χώρα αυτή μια μερίδα πόρων· ότι η χορήγηση αυτή δεν πρέπει να υπερβεί το 50 % των πόρων που χορηγήθηκαν στην Ιταλία με την απόφαση της Επιτροπής που καταλογίζονται στον προϋπολογισμό του 1988·  ότι είναι αναγκαίο, για να διευκολυνθεί η εκτέλεση του σχεδίου αυτού, να προσδιορισθεί η τιμή του συναλλάγματος που θα χρησιμοποιηθεί κατά τη μετατροπή του Ecu σε εθνικό νόμισμα και να καθορισθεί η ισοτιμία αυτή σε επίπεδο που να αντικατοπτρίζει την οικονομική πραγματικότητα·  ότι η Επιτροπή, για την εκπόνηση της παρούσας απόφασης, συγκέντρωσε σύμφωνα με τις διατάξεις του άρθρου 1 παράγραφος 4 του κανονισμού (ΕΟΚ) αριθ. 3744/87 τη γνώμη των κυριοτέρων οργανισμών που γνωρίζουν καλά τα προβλήματα των απόρων της Κοινότητας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Η χορήγηση των πιστώσεων που αναφέρεται στο άρθρο 2 του κανονισμού (ΕΟΚ) αριθ. 3744/87 που θα καταλογισθεί στον προϋπολογισμό του 1989 για την Ιταλία είναι 8,5 εκατομμύρια Ecu .  Το ποσό αυτό θα μετατραπεί σε εθνικό νόμισμα με την ισοτιμία που εφαρμόζεται στις 4 Ιανουαρίου 1988 και δημοσιεύθηκε στην Επίσημη Εφημερίδα των Ευρωπαϊκών Κοινοτήτων, σειρά C.  2. Λαμβάνοντας υπόψη το ανώτατο όριο που αναφέρεται στην παράγραφο 1, οι ποσότητες των προϊόντων που μπορούν να αποσυρθούν από την παρέμβαση, για να διανεμιθούν στην Ιταλία, είναι οι εξής:  2 000 τόνοι σκληρού σίτου,  200 τόνοι βουτύρου,  2 500 τόνοι βοείου κρέατος,  200 τόνοι ελαιολάδου.  3. Οι αποσύρσεις που αναφέρονται στην παράγραφο 2 μπορούν να πραγματοποιηθούν από τις 6 Δεκεμβρίου 1988.  Άρθρο 2  Η παρούσα απόφαση απευθύνεται στα κράτη μέλη και εφαρμόζεται από τις 6 Δεκεμβρίου 1988.  Βρυξέλλες, 2 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 352 της 15. 12. 1987, σ. 1.  (2) ΕΕ αριθ. L 352 της 15. 12. 1987, σ. 33.  (3) ΕΕ αριθ. L 293 της 27. 10. 1988, σ. 68.  (4) ΕΕ αριθ. L 164 της 24. 6. 1985, σ. 1.  (5) ΕΕ αριθ. L 153 της 13. 6. 1987, σ. 1.